Folk spørger mig... Hvad er en RocknRolla?
Og så svarer jeg, at det ikke handler om trommer, dope og drop.
Næ nej. Der er meget mere i det, min ven.
Vi kan alle lide det søde liv. Nogle er til gysser, nogle til dope.
Andre er til sex, glamour eller berømmelse.
Men en RocknRolla er anderledes. Hvorfor?
Fordi en vaskeægte RocknRolla vil sgu have hele kagen!
Mit navn er Archy... Archibald. Jeg arbejder for Lenny Cole.
Lenny Cole har nøglerne til den her blomstrende bys bagdør.
Eksempel: For to år siden kostede denne ejendom én million pund.
- I dag koster den fem. - Hvordan er det gået til?
Attraktive skattefiduser for udlændinge og lukrative fondsbonusser.
London er hurtigt ved at blive verdens finans- og kulturcentrum.
London er på vej op. Ejendomsværdien er gået én vej: Op.
Derfor har de indfødte måttet kæmpe for at være et skridt foran.
Jeg kan ikke lære dig at flå en kat, men jeg ved alt om fast ejendom.
Som sagt går det kun én vej.
- I skal gå til en advokat. - Vi skal til en advokat.
Det ser ud til at være en god aftale. Her er tegningerne.
Den koster 10, men bliver 20 værd. Først skal I smøre byrådsmedlemmet.
Samme aftale som sidst. Jeg fortæller dem, at tilladelsen er hjemme.
I får tilladelsen. Sørg for byrådsmedlemmet, så glider det.
- Vi får brug for hjælp. - Lenny Cole.
- Overbossen. - Han er hurtig og elsker mursten.
Jeg er hurtig og elsker mursten. Fast ejendom er en sikker investering.
Men man skal vide, hvad man gør.
På grund af deres synderegister vil banken ikke låne dem en klink.
Her kommer mr. Lenny Cole ind. Londons finansieringstroldmand.
- Skuf mig nu ikke. Tryk min hånd. - Og nu svinger han sin sorte stav.
- Jeg kan ikke skaffe tilladelsen. - Beklager, venner.
- Jeg kan ikke få tilladelsen. - Det er da bare sur røv.
For de vil nødig stå i gæld til Lenny.
Nemlig, venner. I er blevet taget i røven.
Hvad fanden mener I med det? I står i gæld til mig.
Jeg tager bygningen, I mister jeres andel -
- og jeg har stadig mistet to mille. Skaf dem!
De ved, de skal hoste op, før måneden er omme.
For mr. Cole kan gøre livet rigtig, rigtig surt for en.
Men de ved ikke, at byråd, dommere og advokater er i lommen på Lenny.
Der gives ikke tilladelser, før Lenny siger til.
Og nu vil han have tilladelsen.
Byrådsmedlem? Ja.
- Jeg hører, du fik din bil. - Du er storsindet, Len.
- Skaf mig så den tilladelse, ikke? - Er skaffet.
Godt.
- Hvad er der med dig, Archy? - Var det ikke lige stærkt nok?
- De kommer fra samme kår som dig. - Samme kår som mig?
Ligner jeg måske en indvandrer? Ingen hjalp mig.
De skal skræmmes for at holdes nede. De har godt af en lærestreg, ikke?
Dét er Lennys arbejdsmetoder i en nøddeskal.
I dag er det Lennys store dag.
En russisk milliardær vil gøre brug af Lennys kontakter.
Han vil have en byggetilladelse, hvor myndighederne siger stop.
Lenny skaffer den, men han malker russeren for hver en rubel.
- Godt at se dig, Uri. - Kom og sæt dig.
Undskyld, jeg presser på, men jeg har travlt.
Jeg kan se, at vi ligner hinanden meget, Lenny.
Vi vil gerne have tingene gjort. Hvad vil det koste mig?
Lad mig først forklare, hvordan vi kan hjælpe dig med at få gavn af aftalen.
Uden mig måtte du vente fem-ti år på at få tilladelse til din arena.
- Og ifølge britisk lov... - Lenny, hvor meget?
Syv millioner euro.
Jeg forventer samtykke inden for et halvt år og nul bureaukrati.
- Betragt det som gjort. - Drink?
Det er et smukt maleri, Uri. Det rummer dybde.
Det maleri har kun bragt mig held. Det er mit lykkemaleri.
Kan du lide det? Så tag det et stykke tid.
- Måske bringer det dig held. - Det kan jeg ikke tage imod.
Vi er partnere nu. Jeg insisterer. Jeg får det sendt hjem til dig.
Du kan give mig det tilbage, når aftalen er i hus.
- Jeg troede, I drak vodka. - Whisky er den ny vodka.
- Skal du ikke have en med? - Jeg drikker ikke.
Skål.
Alt i orden, Len? Du ser sgu ikke for godt ud.
Stik mig noget vand og en vådserviet.
Han prøvede at forgive mig, den beskidte kosak.
- Drop nu det fis og stik mig flasken. - Undskyld, Len.
Hvordan var milliardæren?
Kommunismen har i hvert fald ikke været en kæp i hjulet for ham.
Vi har sgu skudt papegøjen her. Hvor er det berømte Archy-smil?
Tag dig i agt for de banditter. Der er ingen respekt for den gamle skole.
Vås! Den gamle skole er sagen, og jeg er kraftedeme inspektøren.
- Derfor kom han til mig. Er du med? - Ja.
- Var det klogt at låne ham maleriet? - Ja. Så føler bondeknolden sig vigtig.
Du gør intet. Vi har brug for ham.
Jeg vil have tilladelsen. Få revisoren til at overføre pengene.
Hvis Uri vil bruge syv mille på at smøre Lennys kontakter -
- skal han have dem i kontanter. Og så har han brug for sin revisor.
Her er den yderst begavede og finansielt kreative Stella.
Du får tjansen, fordi de gamle mænd nyder, når du giver dem med grovfilen.
De ryster som cocktails og sveder tran, når du hæver din fine, lille stemme.
Du, min kære, er en sjælden vare.
- Giv så din Bertie et smil. - Jeg har ikke lyst til at smile.
Jeg er en 30-årig revisor, gift med en homoseksuel advokat.
Af et fornuftsægteskab at være virker det ikke særlig fornuftigt.
- Stella, vi må tale sammen. - Ja, hun er lige her.
Det er Omovich. Sikker på, han ikke er bøsse?
Men russeren ved ikke, hans revisor er løbet sur i sit trygge liv -
- og er ude efter lidt spænding alle de forkerte steder.
Velkommen til Speeler.
Bulen er tilholdssted for en samling forbrydere kaldet Det Vilde Slæng.
Du får ikke fem år, Bob. De har ikke en skid på dig.
Hvad snakker du om? Fred, de har en angiver, en meddeler.
Et gryntende, gnaskende stikkersvin. De har flere oplysninger end nettet.
- Hej, Cookie. - Vil du være med?
Jeg lovede tvillingerne en fisketur, men hul i det. En hurtig omgang.
- Mumbles, har du tid? - Nej.
- Du bliver fyrsteligt belønnet. - Kommer, min egen.
Men i underverdenen er der altid sammentræf.
Og de mænd, hun skal bruge, er dem, der skylder Lenny to mille.
Hva' så?
Du ved hende den lækre? Hende, der ikke har helt rent mel i posen?
Den lille, farlige revisor. Ja. Hende har du ikke hørt fra et stykke tid.
Hun har tilbudt os et job. Jeg mener et rigtigt job.
- Som landet ligger... ...bør vi møde hende.
Sådan et har jeg også derhjemme, men med en lille dreng, der fisker.
Er det dét, de kalder humor, hvor du kommer fra?
Er det dét, de kalder kunst, hvor du kommer fra?
Du er en rigtig vittigper, mr. One Two.
Du er også for sent på den. Prøv at undgå det.
- Jeg har et job. - Jeg er lutter øren.
To revisorer henter syv millioner euro i en bank, jeg kender.
Og de har ingen beskyttelse.
20 procent til mig som sædvanligt. Det hele står her.
- Ellers andet? - Det skal ikke kunne spores til mig.
Det ville hjælpe, hvis de fik et sæbeøje.
Kun et sæbeøje, ikke andet.
Udmærket, mrs. Baxter. Så siger vi et sæbeøje.
- Pæne sko. - Tak.
Du får selv råd til et par om nogle dage.
"Deprimeret rockstjerne Johnny Quid er forsvundet -
- og formodes at være død, da han faldt over bord fra en yacht -
- der menes at tilhøre prominent modemagnat."
Det gør mig ondt, Len.
Han trak sikkert et par stykker med ned i sølet.
Vi nævner aldrig hans navn igen, forstået, Arch?
Bed byrådsmedlemmet droppe vimseriet og send ham indenfor.
Forrygende, byrådsmedlem. Gik du til tennis som dreng?
Skal vi gå indenfor? Og få en sludder med Lenny?
- Kender du Jackie? - Nej.
- Archy, du må ikke sige noget. - Ro på. Hun er en god ven af mig.
Og medlem. Jackie! Frisk på en tur med byrådsmedlemmet?
Kun hvis han er vild.
Hvad mener hun med det?
Hvad kunne du tænke dig, hun mener?
Kom.
Tegninger og papirer.
Når man er i lommen på Len, ynder han at pynte på det.
- En cigar? - Ja tak, gerne.
Han får dig til at føle dig vigtig med en ny øse i indkørslen.
Len er ferm til at trykke på de rigtige knapper.
Flot lighter.
Otte kilo forlangte de for den, de grådige sataner.
- Og jeg betalte. Ved du hvorfor? - Fortæl mig det.
Det hele handler om detaljerne.
Er vores lille aftale også med deri?
Se lige Lenny. Han er sgu så pissestolt af sig selv.
Han slap kun et par hundrede for den stjålne lighter.
Jeg har ikke glemt det. Det vigtigste først.
Det må man lade Len. Han er sgu ikke så slem endda.
Nu skal byrådsmedlemmet bare i kassen med dåsen...
Nå, jeg skal tjene til føden. Jeg slår på tråden i morgen.
... så har Lenny krammet på ham.
- Tag dig af ham, Jackie. - Lenny, du glemte din lighter.
Det kan ikke være min. Dit navn står på den.
"BYRÅDSMEDLEMMET"
Intet skal komme i vejen for Lennys store russiske aftale.
Jeg vidste, at lighteren ville tage kegler.
Hun er en god pige, Jackie. Stik hende lidt ekstra.
Du har ret. Ellers havde han ikke givet mig sit yndlingsmaleri.
Jeg har taget det af staffeliet og hængt det op på væggen.
Ja, det ser for... Archy, jeg er blevet... Pis!
Jeg er blevet udplyndret.
- Hvad? Hallo? - Jeg er blevet udplyndret, sagde jeg.
Jeg ved ikke hvornår. Det er maleriet.
Det, Uri gav mig.
Så lånte, for helvede da.
Archy, det er noget lort.
Det er hans yndlingsmaleri, hans lykkemaleri.
Ja. I orden. Kom herhen og tag gutterne med.
Pis! Når Lenny farer i flint, er han kropumulig.
Nu sender han lorten videre til mig, og så må Archy lægge sig i selen.
Hvor var det, Len?
Hvad med et skud i tågen, Bandy?
Archy, dask ham, lær ham det, for jeg magter bare ikke mere.
Kom til bunds i det her. Få fat i maleriet, skaf mig et lig.
For nu går jeg tilbage i seng.
Hvis du spørger så spadedumt igen... Kan du se Danny her? Han dasker dig.
- Jeg ville bare bruge initiativ. - Danny, dask ham.
Med højre hånd.
- Nej! Med højre hånds baghånd. - Det er sgu da ikke en tenniskamp.
For helvede da osse.
Sådan her.
Hvis man mestrer sådan et dask, fortier klienterne ikke noget for en.
Så spytter de ud og taler som vandfald.
Der er ingen grund til rå vold. De flyttes tilbage til deres barndom.
Som voks i ens hænder. Spørg Bandy. Se. Han tror, han er tilbage i skolen.
- Han har da aldrig gået i skole. - Skal du også have et dask, Daniel?
Hvis det ikke virker, kan man stikke dem eller bestikke dem.
Men gem kvitteringerne. Det her er ikke mafiaen. Led så efter maleriet!
VÆRDICENTRAL
Davs.
Bare stil sækkene ind i bilen, luk døren og smut.
Gør, hvad der bliver sagt. Stil kufferterne ind i bilen, gå væk og smil.
Undskyld. Er det et røveri?
- Ja. Fis så af! - Tak.
- Udmærket, mr. One Two. - Tak, mr. Mumbles.
Hit med nøglerne. Tak.
Meget morsomt.
- Hvor sidder bakgearet? - Løft i knoppen under gearstangen.
10-4. Pis så af.
Jeg kender en elektriker, der kan lave sådan en til dig.
- Det tager ham nok et par minutter. - Velkommen hos de nyrige.
Jeg har også noget rigt til dig.
De er lidt tungere, end når man ser beløbet på en lommeregner, ikke?
- Sæbeøjet blev ikke til noget. - Jeg ville gerne.
Men set fra et professionelt synspunkt virkede det unaturligt.
Ses vi igen?
Måske.
Byggeriet har været undervejs i fire år og står færdigt om to.
Området dækker fem hektar og bliver et af Londons mest mondæne områder.
Undskyld mig.
Hvad er der?
Bankfolkene blev røvet. Vi har mistet de syv millioner.
- Ved de, hvem vi er? - Her råder lovløse tilstande.
Vi har ikke tid til det pjat. Folk venter.
Tal med revisoren og skaf flere penge.
Ingen problemer denne gang.
Archy. Jeg har Lennys gysser.
Og de er glohede. Kom og hent dem, før de brænder hul i mine støvler.
Jeg kigger forbi på Speeler. Vent... Der er en anden på linjen.
- Russeren har ikke hostet op. - Ro på. Byrådsmedlemmet må vente.
Jeg har godt nyt til dig. One Two & Co. Har skaffet pengene.
- Rub og stub? Hvor har de dem fra? - Aner det ikke.
- Nu skal jeg bare finde dit maleri. - Sørg for at finde det.
- Der er en anden på linjen. Hallo? - Mine folk venter.
- Du må ikke svigte mig. - Det er bare en lille forsinkelse.
- Ring snart. - Selvfølgelig. Narrøv.
Jeg tog dig i hånden og neglede dine ringe. Det vidste du ikke, vel?
Det er rigtigt. Jeg kan ikke.
- Gary. - Hej, Archy.
Kom herhen.
- Hej, Arch. Skal du have billetter? - Jeg vil have Tank.
Ham ser du ikke på gaden på det her tidspunkt.
Han er ikke så vild med kulden. Han er for enden af gaden der.
Tank driver den største billetvirksomhed i West End.
Han ved mere om, hvad der rører sig på gaden, end selv rotterne.
Tank er en befæstet verden af modbydelige oplysninger.
- Hej, Arch. Hvad laver du her? - Jeg skal snakke med dig.
Så stå dog ikke derude og hæng. Træd ind i min verden.
Fed film, Arch. De har restaureret den.
Flot billedkvalitet.
Og lyden... er udsøgt.
- Gider du skrue lidt ned? - Hvad tænker jeg dog på? Beklager.
- Vil du have billetter? - Nej. Jeg leder efter et maleri.
Det er blevet stjålet fra Lenny. Du har flere folk på gaden end strømerne.
Du får lidt for ulejligheden. Det skal nok få et par munde på gled.
Ja? Det er Fred.
I årevis har der været en meddeler, der har fået os ind at ruske.
Og Bob står til fem år på grund af den stikker.
Handsome, din mor kan ikke være særlig glad for, at du står til fem år.
- Drop det nu, Fred. Ikke? - Det var ikke for at genere dig.
Men det værste er, at alle ved -
- at den beskidte stikker stadig lusker rundt iblandt os.
Godaften, de herrer! Flot hat, Fred.
- Jeg vil skide på, hvad du synes. - Lad os komme i gang.
Først vil min kollega Paul stå model i grå ulv.
Jeg beklager min assistents handicap.
Han har usædvanlig lange arme og en foruroligende smal hals.
Jeg vedgår, årstiden ikke er den rette til at ekvipere sig med en pels.
- Det er sgu midt om sommeren. - Men julen er altid lige om hjørnet.
- Hvor har du fundet de junkier? - Spyt ud med prisen og skrid.
Hver ting til sin tid, de herrer.
Så har vi en stærkt eftertragtet pels, der optræder i modebladene.
Som enhver junkie vil sige, er junkier ikke til at stole på.
De tager det, der ikke er deres, kun fordi de er junkier.
Det er jo bare ild.
For den gængse junkie er pelssalg midt om sommeren ikke mærkeligt.
Den berømte, men sjældne sorte bjørn -
- der stammer fra de mørke bjerge i sibirisk Calcutta.
- Dyrk lige den stribe, mine herrer. - Du ligner sgu et forvokset stinkdyr.
Og alt det her kan blive jeres for den latterligt lave...
- Hallo. - Det er Archy. Luk op.
I to gør jer usynlige lige nu. Ud ad bagdøren. Fis af.
Det Vilde Slæng har måttet betale ekstra for at smøre Lennys kontakter.
Og måske kan Lennys tryllestav få Bobs retsdokumenter til at forsvinde.
- Alt i orden, Fred? - Arch.
- Mumbles. - Arch.
- Bob. - Ja, Arch.
- One Two. - Arch.
- Du har din største gorilla med, hva'? - Det var da ikke særlig pænt sagt.
Pas hellere lidt på, One Two. Du vil vel nødig have snue igen?
Her er lidt stille i dag, Fred. Kører det?
- På skinner, tak. - Fint.
Hvor er de så?
- Kan du ikke lugte dem? - Næ.
- Vi kunne danne et hold. - Ja, det kunne du lide, ikke?
For resten... Det her er til dig. Køb dig et par nye fodboldstøvler.
Mener du det? Du er kraftstejleme en vittigfrans.
Godnat, de damer.
Man siger, at der kun er to dage, man nyder en båd.
Når man køber den, og når man sælger den.
I mine ører lyder det plausibelt. Hvad kan man gøre?
- Skønhed er en ond elskerinde. - Den må jeg huske.
- Må jeg skænke dig et glas? - Nej. Ellers tak.
Du ved, jeg kan lide dig. Jeg elsker din måde at være på.
Du tænker altid på forretninger.
- Meget professionel. - Det er jo det, du betaler mig for.
- Fortæl om din mand. - Han er advokat.
Jeg hører, han kan sit kram. Måske kan vi hyre ham engang.
Sig mig en ting. Hvordan morer du dig?
Har jeg fornærmet dig?
Så længe vi forbliver professionelle, hvorfor skulle jeg så blive fornærmet?
Kan du se, Victor? Det er det, jeg mener.
Det er det, jeg elsker ved det her land. De forstår hierarki.
Du gør dit job, og jeg gør mit. Nå, tilbage til forretningerne.
Vi har haft sikkerhedsproblemer, og for at gøre en lang historie kort -
- skal jeg bruge yderligere syv millioner euro.
Jeg er den bedste på mit felt. Jeg kan klare nogle af de penge.
Men selv jeg kan ikke skjule syv millioner for skattefar.
- Men hvis du er så god... - Din laban.
Jeg skal tænke over det. Der er endnu et par muligheder.
Tak.
- Bobby Boy. Op med hovedet. - Jeg skal ind og sidde i morgen aften.
Det er først i morgen aften, ikke? Så i aften fyrer vi den af.
Vi har arrangeret en fed fest for dig.
Vi har et par gram sne og strippere. Vi har Harris-tvillingerne -
- sikkert de dyreste escortpiger, der nogensinde har eskorteret.
De har fået en friaften fra russerne og er parate til at sprede ben for Bobski.
- Nu ikke så begejstret. - Jeg er ikke utaknemlig, men...
- Men hvad? - Du ville ikke forstå det.
Det kan du ikke være bekendt. Jeg vil forstå alt, hvad du siger.
- Vil du? - Du er min bedste ven.
Jeg vil ikke have stripperne, One Two.
Jeg vil have dig.
Syge svin!
Perverse stodder! Jeg kender alle dine damer.
- Jeg sagde, du ikke ville forstå det. - Ikke at du er en forpulet bøsserøv.
Du er Handsome Bob, damernes ven.
Det er den, du er. Hører du?
Jeg har været i bad med dig. Du har set min pik!
- Jeg skulle ikke have sagt noget. - Du skulle have ordnet stripperne.
Du skulle have stukket piben ind, ikke pikken! Næ nej! Ikke Bøssebob!
Undskyld!
- Det er mig, der siger undskyld. - Nej, det gør jeg.
Nej, jeg er pisseked af det, okay? Jeg gik over stregen.
Det kom kraftedeme bag på mig.
- Det var sgu lidt af en bombe. - Det er i orden.
Fem år. Jeg ved ikke, om jeg kan klare det.
Jeg ved ikke, hvad jeg tænkte på. Der er intet galt i at være svans -
- eller bøsse, eller hvad I nu kalder jer.
Der er masser af jeres slags derinde. Du vil sikkert elske det.
I guder!
Hvad er det så helt præcist...
...du vil gøre ved mig, Bob?
Tank, kom ind. En drink?
Nej tak, Arch. Ikke før solen går ned.
Tjekket kontor, Lenny har.
Det kan jeg lide. Skandinavisk fyr, der imiterer britisk eg. Smukt.
- Whistler. - Ahva'?
19. århundrede, Beaufort Hunt. En sand jagtmester.
Man er kultiveret, når man har en Whistler hængende.
Fortsæt.
- Ved du, hvorfor de kalder mig Tank? - Fordi du er stor, sort og beskidt?
Tænke-tank, Arch. Intet undslipper den gamle tænketank.
Jeg stillede de rette personer de rigtige spørgsmål.
Og så lagde jeg vejen forbi dig, fordi jeg har nyt om dit maleri.
Nu skal I bare høre, hvordan det her fungerer.
I ryger i baljen, og jeg drikker en kop te.
Under jer flyder den berømte flod Themsen.
Jeg håber, I kan holde vejret lige så længe, som mit tevand er om at koge.
Bagefter stiller jeg jer ét spørgsmål. I giver mig et navn.
Hvis det er det rigtige navn, sender jeg jer hjem iført tørt tøj.
Hvis det er det forkerte navn, ender I som krebseføde.
De her krebs er amerikanske. Store, sultne sataner.
Som de fleste amerikanere har de ædt de indfødte, men har plads til flere.
Vis ham en, Charlie.
Vi ses. Hygge.
Den amerikanske krebs blev sat ud i 20'erne.
En gæst, om du vil.
Som de fleste gæster, der nyder livet, ville de ikke væk herfra.
De næste 50 år fortærede de alle de lokale krebs, de udslettede dem.
Og så begyndte de at æde hinanden.
Grådigheden er blind.
Og den ved ikke, hvornår den skal sige stop.
Det er derfor, jeg er her. For at opretholde orden.
Danny! Skyl ham.
Hvem har maleriet? Ét navn.
Johnny. Johnny Quid.
Sangeren fra The Quid Lickers.
Det har slet ikke virket, vel? Hvordan kan en død sælge dig et maleri?
Han er ikke død! Han prøvede at sælge det til os, men ombestemte sig.
For helvede da! Ned med ham igen, før jeg nakker ham.
Nej, lad være! Jeg kender ham. Vi gik i skole sammen.
Jeg lyver ikke. Jeg har aldrig løjet i mit liv. Lad mig nu bare gå.
Len, har du lige tid?
- Din knægt er ikke død, vel? - Du skal ikke kalde ham min knægt!
Din eks' søn. Din stedsøn.
- Han havde nøgler til huset, ikke? - Han nægter at dø, den lille lort.
Den junkie har haft benene i graven flere gange end en bedemand.
Næste verdenskrig bliver udkæmpet på grund af ham.
Se, om du kan finde de to fjolser, der plejede at være hans managere.
Hvad er det nu, de hedder? Greek og Minnie?
- Roman og Mickey? - Ja, ja.
Hvis nogen kan finde den crackpibe, er det dem.
Du hører jo slet ikke efter...
Tørisen, Mickey! Jeg skal bruge tøris. Mit show kører ikke uden den.
Hvis du havde bedt om tøris i går -
- havde jeg skaffet den tørreste is, men du bad ikke om noget.
Du bad om to kasser Johnny Walker Black Label -
- og fire ludere, og det skaffede jeg, ikke?
Jo, det gjorde du.
Men Mickey, du er manageren, jeg er rocksangeren.
- Træk noget op af hatten. - Min hat er dyb og fuld af magi.
Jeg har kaniner, lommetørklæder, ludere, røgmaskiner, boblemaskiner -
- jeg har sågar kærlighedsmariner, og der er stadig mere i hatten.
Er du med? Men der er fandenfløjteme ikke noget tøris!
Den er feset ind. Men i morgen kunne det være fedt med noget tøris.
Har du læst det? Sangeren Johnny Quid faldt over bord, siger man.
- Savnet, formodet død, siger man. - Vores Johnny?
Hvor mange rockstjerner med navnet Johnny Quid tror du, der er?
Det eneste, han er faldet over, er hans junkie-ske.
Han dukker op som en kæk musling i en fiskers garn.
- June, hvor død er Johnny? - Hvis han er død, er det 3. gang i år.
Rockstjerner som ham dør aldrig. De falmer bare og volder mig kvaler.
15 ÅR TIDLIGERE
Jeg har aldrig brudt mig om dig. Det gjorde din far heller ikke.
Du er et udskud, en forpulet svans, som jeg har arvet fra din mor.
Men hun er her ikke mere. I næste uge ryger du tilbage på skolen.
Den dyreste skole i landet. Og så er du væk et helt semester.
Indtil da kan du godt vise lidt hensyn og skrue ned for det lort!
Kom, John. Lad os komme af sted.
Jeg kan ikke, Pete. Maleriet har fået skovlen under mig.
- Det er det, kunst gør ved en. - Du kan få kassen for det.
- Du ville aldrig forstå det. - Hvorfor ikke?
Fordi du er afskum fra gaden. Du har brug for uddannelse.
Men din far var pisseligeglad med dig, ikke?
Og det er derfor, du er på stoffer. De er din surrogatfar.
Drop det, John. Analyserer du mig?
Hold nu op, Pedro. Jeg er din sponsor... Doktor.
Jeg kan være din far, hvis du føler, der er regression på vej.
Men først skal vi have en drink.
Min far lod mig se "Bonanza" hver søndag efter kirke.
Det må have gjort skade. Alle de skydere, dyder og cowboys.
Det var ikke så slemt. Sommetider fik han mig til at grine.
Nu begynder det at ligne noget. Forgreb han sig på dig?
- Rørte han dig upassende steder? - Han kildede mig.
Det er der et teknisk udtryk for inden for psykologien.
"Megakildotis".
- Hvad? - Din far var et kildemonster.
- Det er min drink! - Fis af, bessefar!
Du hjælper mig ikke. Og drop det der Pedro.
Kom an! Jeg smadrer dig og dine veninder.
Ser jeg ikke gakgak ud? Seks fod hen ad baren.
Smut, farvel, bon voyage, fis af.
Var jeg bare lige god? Det hele ligger i øjnene.
Junkier! Jeg tager røven på dem.
Jeg prøvede at stoppe dem, men det var umuligt.
- De vil nok bare... - Have en sludder med jer.
- Beklager, Mickey. - Det er i orden, June.
- Smut til frokost igen. - Kom, skat. Vi kan følges ad.
Undskyld forstyrrelsen. Man kalder det her "lejchi", ikke?
Litchi.
Lækker og eksotisk. Lidt ligesom jeres June.
Tak!
- Kan vi hjælpe jer? - I har et band kaldet Quid Lickers.
Vi havde.
Og der er en sanger ved navn Johnny Quid.
Der var.
- Jeg vil gerne tale med mr. Quid. - Det bliver lidt svært.
For ifølge aviserne er de eneste sange, mr. Quid kommer til at synge, salmer.
Jeg fælder en tåre for alle de tumper, der tror på det pis, de læser.
Så I liget af ham?
Så I hans hærgede krop med tungen ud af munden?
Og pikken i hånden, dinglende fra loftet som en ægte RocknRolla? Nej.
Det er der sgu heller ikke andre, der har gjort. For han er ikke død.
Han er i live og sælger bras og et vigtigt maleri, der ikke er hans.
Hvad har det med os at gøre?
I har 12 tilladelser i et distrikt, som jeg kontrollerer.
Så I har bare at makke ret.
- Jeg kan se, hvad du tænker lige nu. - Der er ik' meget, du ikke kan gøre.
Ro på, Klokkeblomst.
Du kommer aldrig til at synge igen, hvis du mangler dine bisser
Har I tænkt jer at ordne ham?
Sig mig, tror du, vi er gangstere? Det er slet ikke min stil.
Gør os alle en tjeneste, før I får snue.
Der er han. Vi savnede dig i retten i morges.
Man bliver ikke væk fra sin vens fængsling.
Alle andre end dig var der.
Og jeg har på fornemmelsen, at den eneste, Bob ville se, var dig.
Hvad er det, du prøver at sige, Fred? Hvad fanden er det, du antyder?!
Drop det. Vi ved, du elskede Bob.
- Hvad mener du med "elskede Bob"? - Gæt engang!
Anklageren mistede nogle papirer. Sagen er afsluttet.
Fem år...
- Du skulle have været... - One Two, telefon.
- Mistede nogen nogle papirer? - Meget smart.
Skriv dig det bag øret. Det er derfor, man betaler Lenny. Er du med?
- Hvordan fik du fat i det her nummer? - Tal er jo mit speciale.
Ét point for initiativ og to for at fortælle, hvad du vil.
Min mand holder fest i aften og har brug for lidt pep.
Måske kender du nogen. Og jeg har et nyt job til dig.
Tag dine venner med. Der kommer en masse interessante mennesker.
Jeg skal se, hvad jeg kan gøre.
Vi har haft problemer med at overføre pengene.
Jeg må bruge folk, jeg kan stole på.
Du skal passe på syv millioner euro.
Der er også et andet problem...
Jeg tror ikke, vores revisor har rent mel i posen.
Du og Zaren holder øje med hende. Okay?
Overlad det til mig, Victor.
- Udsøgt whisky. Det må jeg sige. - Vil du vide, hvorfor du er her?
Du vil vel bare sikre dig, at jeg har styr på det.
Jeg var overrasket, da du ikke betalte til tiden.
Men du har vel dine grunde.
Det forstår jeg godt. Jeg ønsker heller ikke, det går skævt.
Og det fører mig til mit næste punkt.
Lige siden maleriet, mit lykkemaleri, ikke har hængt på væggen -
- har heldet ligesom forladt mig.
Jeg ved, det er ubehøvlet at spørge, men jeg føler, at jeg har brug for det.
Hold da kæft! Nu har du barkulør igen. Drop hellere vodkaen.
- Alt i orden? - Han vil have sit lykkemaleri tilbage.
Maleriet? Ja, det er sgu da noget lort.
Du skulle have set hans øjne. Jeg lover dig, at de blev ildrøde.
De er ligeglade med, hvor de er. De kunne købe det halve af London.
I deres øjne er du en lille fisk.
Hvis du taler sådan til mig igen, skærer jeg sgu tungen af dig!
Jeg styrer byen, er du med? Mig!
Hvis nogen sætter sig op imod mig, tværer jeg sgu svinet ud.
- Har du forstået det, Archy? - Ja, det har jeg forstået.
Der kan man sgu bare se. Johnny Quids far.
Hvorfor vidste vi ikke det? Hvorfor ved ingen det?
Ville du have haft, at folk vidste det? Havde vi så hyret ham?
Vi bliver nødt til at give ham et eller andet.
En brugt seng, et ben til hans hund. Et bevis på vores indsats.
Hvis I vil finde Johnny, så snak med Cookie.
- Hvem er du? - Mit navn er Cookie.
- I må være Stellas gæster. - Nej, vi er aktionsstyrken.
Så må I hellere gå i aktion.
Det bliver da for grineren. Fred, drinks.
- Hvorfor mig? - Fordi du ligner dem.
Skrab tyggegummiet af fødderne, før du danser.
- Hvem er så manden? - Cookie, du er vist på.
Jeg snupper en lille dans først. Fred, er du frisk?
Tjek dåserne.
Undskyld, skat. Hvad laver du her?
Alle drengene skulle herhen, og jeg skulle ikke noget i aften.
- Har du noget imod det? - Selvfølgelig har jeg det.
Det, der skete mellem os to i går, bliver mellem os, okay?
Det skete kun, fordi du skulle spjælde den i dag!
Hvis du siger ét ord til nogen...
Godaften, d'herrer. Tag noget at drikke.
- Gå den vej. - Hun er lækker.
Og så sagde jeg: "Bertie, tag en pille."
- Drink? - Dans?
- Danser du? - Om jeg danser?
Skal jeg bevise det? Min far var danser, og hans far var -
- så det må helt klart være gået i arv til mig.
- Vil du ikke være med? - Jo. Jeg kan godt lide at danse.
Halløj. Du er vist ikke helt ueffen.
Bertie. Det er min fest. Er du en del af Det Vilde Slæng?
- Stella siger, du er farlig. - Det er jeg.
Jobbet er på igen.
Ro på. Jeg kommer ud af rytmen.
Samme tid... sted...
...beløb.
- Er din ven med i Det Vilde Slæng? - Nej. Han er Det Vilde Slæng.
- Hvad med sikkerheden? - Samme som sidst.
Men det er ikke mine revisorer. Et par gorillaer.
Ellers er det det samme.
Jeg ved alt om din slags. Jeg er kriminaladvokat.
Og jeg kender en hemmelighed om jer.
- Og det er? - I har en meddeler iblandt jer.
- Hvad hedder han? - Hemmeligheder koster.
Det er da ikke særlig pænt.
Hvad er din pris? Og husk nu, at jeg er farlig.
Jeg vil møde... Det Vilde Slæng.
- Kan du se ham i sofaen? - Ham, der oser langt væk af svans?
- Sæt dig derhen og hyg om ham. - Fis af! Hvad tror du, jeg er?
Han er advokat og har oplysninger om en meddeler iblandt os.
Du stod til fem år på Hotel Gitterly. Jeg tænkte, du var interesseret.
Hvordan går det? Vi har fået et nyt job. Samme som sidst.
Det her er lastens hule.
Jeg hører, du har en hemmelighed. For mig at se har du mere end én.
Jeg gider ikke snakke arbejde.
Giv mig meddelerens navn, så kan vi snakke om det, du har lyst til.
- Jeg trænger til frisk luft. - One Two, jeg står i gæld til dig.
De her folk tager flere baner end OL-svømmeholdet.
Det glæder mig på dine vegne.
Hvis han er meddeler, har du hans vidneudsagn, digte...
Jamen dog. Ikke blot et kønt ansigt.
- Hvad kender du til den slags? - Stik mig din mobil.
Gør, som der bliver sagt.
Stor dreng.
Vi tager en drink i næste uge.
Så fortæller jeg dig alt om det.
Jeg skal bare bruge nogle papirer.
Vent på mig! Hvor brænder det?
- I orden. - Hvad er der los?
Ring Archy op. Vi har et problem. Hvad koster det, hvis vi lukker nu?
- 11.300. - Gå ud og se, hvad der er los.
- Hallo! Hvor tror I, I skal hen? - Hvor tror du? Vi skal ind.
- Skrid. Det koster at komme ind. - Det er jeg klar over.
Mr. Archy. Du må ikke lukke biksen. Vi har et show kørende.
- Som om det rager mig. - Vi har et band på scenen lige nu.
Jeg er nødt til at holde klubben åben. Hør selv.
- Pil så af, junkier. - Nok se, men ikke røre.
Hold nallerne fra ham! Han er den bedste.
Jeg må holde åbent. Vi har 400 gæster.
Lad være, Johnny. Det er fint.
- Skal vi ikke bare gå hjem? - Jeg skal sateme lære ham.
- Skal du smage fars næve igen? - Jeg vil klage. Hvad hedder du?
Fis af, knægt, før jeg ommøblerer dit fjæs.
- Godnat. - Forpulede stodder.
Det er jo kraftedeme en hel revolution.
Hvis vi vil beholde bevillingen og strømmen, må vi finde Cookie.
Vi kommer salt i patronerne.
Hvis de spiller op, får de et par skud. Det burde sinke dem.
Bob er vores chauffør...
- Jeg vil ikke bruge Bob. - Han er vores chauffør.
Ellers er vi ikke fuldstændige. Hvad er der sket mellem jer to?
Mumbles, der er noget ved Bob, som du nok ikke er klar over.
- Hvad? At han er svans? - Hvordan helvede vidste du det?
Enhver kan da se, han er bøsse. Du er den eneste, der ikke kan.
- Cocktailpølser og perleløg. - Hvad helvede fabler du om?
- Lagde han an på dig? - Ja, for fanden!
Hvad er så problemet? Det skulle jo være hans sidste aften.
Du tog dig af ham. Det gør venner for hinanden. Bravo. Og jeg sladrer ikke.
Hvad helvede mener du? Du sladrer ikke om hvad?
- Hvad lavede du? Gnavede du på...? - Så er det godt!
Hvad helvede foregår der? Har du suttet på hans...?
- Du må have rørt ved ham. - Nej!
Stop en halv. Jeg er ikke bøsse. Okay, Mumbles.
- Han ville bare danse med mig. - Var det en sjæler?
- Hvad har han gjort ved mig? - Du skal vide noget om vores Bob.
Hvem tror du så efter din mor, før hun døde, da du sad inde?
Det var ikke mig, og jeg er sgu din bedste ven. Nej, det var Bob.
Bob kom der hver dag for at sikre, at der blev taget godt hånd om hende.
Din mor var sønderknust, da du blev fængslet, og Bob trøstede hende.
Hvis jeg kunne være halvt så godt et menneske ved at være svans -
- ville jeg overveje det. Ikke alt for længe, men jeg ville da stoppe op.
Og knægten kigger op og siger: "Hvad helvede tror du?"
Den vits var sjovere, da jeg fortalte dig den i sidste uge. Har du tid?
Tøser, smut lige. Fem minutter.
- Vi vil vide, hvor Johnny Quid er. - I burde nok få det at vide...
Vi ved begge to, at Johnny ikke er død.
Kom nu, Cookie. Du har smadret de sidste fem år af hans liv.
Har du nogensinde været på junkiernes kirkegård?
Det er et klamt sted, der hedder "krølle sammen og falme".
Det lyder måske som en frisørsalon, men det ligner det sgu ikke.
Det er et grufuldt syn og forfærdeligt at høre en mand -
- suge sin sjæl gennem piben, men endnu værre, når han er ved at dø.
Jeg har selv prøvet det.
Han har prøvet det.
Og så holdt jeg op med at ryge freebase.
Alt sammen med Johnny. Jeg elsker ham sgu. Han har klasse.
Det skulle du også tage at gøre.
Salget af hans musik er steget med tusind procent på to uger.
Johnny ved, at en rocksanger er mere værd død end levende.
Skør verden, ikke?
Mr. Quid får ikke stofferne af mig.
Han er nødt til at gå andre steder. Men læg gerne et nummer.
Og hvis den døde får lyst til at ringe, får I besked som de første.
- Hvor tror du, jeg fik det der? - Larvefødder?
Jeg røg ind under larvefødder. Victor trak mig ud. Og det her?
- Granat. - Sådan et har jeg også.
Lad mig se.
Smukt. Hvor mange af dem har du?
Mange. Der er et her... pigtråd.
- Mine er værre. - Lad mig se.
Kaliber 30... fra Groznyjs gader.
Jeg har maleriet om et par dage. Det var låst inde. Jeg passede på det.
Men så smed Archy nøglen væk. Ikke også, Arch?
Jeg prøver ikke at være morsom, men jeg står og skal bruge pengene...
Hvor helvede skal han hen?
Det ved jeg ikke, men han var nok ikke så imponeret over den historie.
Jeg har ikke fidus til de indvandrere.
Vi bliver snydt. Der er ugler i mosen. Det kan jeg lugte.
Kun Lenny vidste, at de var alene om pengene.
- Det har han ikke nosser til. - Han er en ubetydelig slyngel.
Én gang kan være et tilfælde, men to? Og maleriet. Dit lykkemaleri?
Jeg tror, han prøver at gøre dig til grin.
Du milde! Du ser herrens ud.
Værsgo.
- Er du okay? - Det er forhåbentlig retorisk ment?
En vand, tak. Med et langt sugerør.
Vil du ikke vide, hvad der skete?
Kap den!
Jeg ved, hvad der skete.
Hvad laver du? Lad være med det.
- Hollandaise. - Jeg ser, du allerede har bestilt.
Svinene er sgu ved at æde mig! Sprøjt ham, Mumbles.
- Ikke mig, din spasser. - Hvad?
Den her vej.
Burde I ikke have taget jeres forholdsregler?
Forholdsregler?
Det er da din opgave, ikke?
Hvad fanden er de lavet af?
- Jeg vidste det ikke. - Vidste du ikke, at de havde våben?
Store, lange, farlige maskingeværer? Med krigsforbrydere bag aftrækkeren?
- Bliv nu liggende. - Pis af!
Af banen, for helvede!
Ved du hvad, søde? Jeg stiller lige tasken her under bordet til dig, okay?
For satan da. Lort i karry!
- Pis! - Hold fast!
Lort!
Røm skuden! Løb for livet!
Kom an!
Kom tilbage, spasserrøv!
Farvel, skat. Du er alt for farlig for mig.
- Overdrev jeg min halten? - Den sad lige i øjet. Hun er lækker.
- Hun er vild med dig. - Hellere hende end dig.
Jeg vil skide på, om han har travlt. Hvis vi ringer, tager han den, basta.
- Der er han. Byrådsmedlem! - Vi ses til frokost.
Er din telefon i uorden? Undskyld, burde jeg ikke være her?
Jeg går, hvor det passer mig, for det er min by, ikke din.
Uanset hvad du og dine nålestribede indvandrerspejdervenner mener!
- Hvad sker der? - Kom med herind.
Det går ikke. Det tager for lang tid. Du vil have noget, byrådet er imod.
- Noget, de ikke giver tilladelse til. - Drop det pis!
Når jeg kigger ud, ser jeg 20 huse, byrådet har været imod.
Hvordan mon det er gået til? Slog termitterne pjalterne sammen?
De er opført med bestikkelsespenge.
Lenny skal nok skaffe pengene. Så du skal ikke få kolde fødder.
Jeg kan ikke gøre det denne gang. Det er sgu ikke Zaire. Mine nosser!
Ikke den tone over for mig, din pissegule indvandrerpuddel -
- eller jeg drukner dig.
Kan du mærke det her? Tror du ikke, alle de gaver kan spores?
Bilerne, ferierne, tennisbanerne, swimmingpoolene?
Jeg ejer de her nosser. Lige nu er de mere skrøbelige end et par vagtelæg.
Få så fingeren ud!
Pedro?
Kom tilbage.
Hvor tror du, du skal hen med maleriet?
Du sagde ikke, det var din fars, eller hvad du kalder ham.
Du må levere det tilbage, John. Folk leder efter det. Onde folk.
Mange har måttet lide.
Du siger noget, Pete. Men det går ikke. Ved du hvorfor?
- Nej, hvorfor? - Mød mig på pubben om to minutter.
- Jeg har maleriet om et par dage. - Godt.
Dejligt. Jeg elsker en tom fairway. Det er lige mig.
- Du kan lide at være herude, ikke? - Der er intet som at være i det fri.
- Men hvorfor er her ikke andre? - Jeg har fået banen ryddet.
Så vi ikke bliver forstyrret.
Victor, kom hen til os.
Kan du se den pakke Virginia-ligkistesøm på klaveret?
Alt, hvad du behøver vide om livet, findes bag de fire vægge.
Hvad gør vi, Lenny? Hver gang jeg skal til at betale -
- sker der noget uhæderligt. Er det noget, du kender til?
Bemærk, at en af dine personligheder forføres af illusionen om pragt.
En forgyldt pakke med kongekrone. En implikation af glamour og rigdom.
En subtil antydning af, at cigaretter er dine kongelige og loyale venner.
Og dét er løgn.
- Prøver du at fortælle mig noget? - Jeg prøver ikke. Jeg fortæller det.
Din anden personlighed prøver at gøre dig opmærksom på faren.
Med kedelig, fed, sort og hvid tekst, står advarslen om -
- at disse små dødens soldater faktisk prøver at slå dig ihjel.
Og dét, Pete, er sandt.
Du glemmer vist, hvem du taler til, din uforskammede indvandrer!
Du glemmer vist, hvor du er, din forpulede indvandrer!
Skønhed er et forlokkende dødskald.
Og jeg er slave af dens sirenes søde sang.
Det her er mit land! Jeg styrer den her by!
Pis!
Det, der begynder sødt, ender bittert. Det, der begynder bittert, ender sødt.
Jeg må gå nu, Lenny.
Jeg skal spise frokost med dit byrådsmedlem.
Det her er niende hul.
Og det er en lang kravletur tilbage til din bil.
Du når det nok til solnedgang. Lige i tide til at komme med mit...
...lykkemaleri. Jeg vil have det tilbage.
- Er du med? - Ja! I guder.
Det er nye tider. Farvel, Lenny.
Det er derfor, at du og jeg er vilde med stoffer.
Og det er derfor, at jeg ikke kan levere maleriet tilbage.
Stik mig så noget ild.
Du er godt nok noget for dig selv, mr. Johnny Quid.
Forpulede junkier! Skrub ud herfra!
- Forsvind! - Jeg køber biksen, bror lort.
Du kan ikke fange mig, tyksak!
- Er det dig, Bertie? - Hvad med vores drink?
- Hvad med papirerne? - Jeg har tid på mandag.
Jeg lægger papirerne i receptionen i dit navn. Jeg sms'er adressen.
Jeg kigger forbi om et øjeblik. Og vi to ses på mandag.
- Du er skræmmende god til det der. - Savner du det?
Klap kaje, eller jeg pander dig en. Lad os hente papirerne fra din fyr.
Og sæt mig lige af på vejen. Jeg skal i seng.
Må jeg komme med?
Hvad fanden tænker du på, tumpe? Lukke de kryb ind uden min tilladelse.
De er gode nok.
- Scotch og Cockney. - Ligesom sjussen og sjuften.
Jeg er Malcolm, og det er min ven og kollega Paul.
Ligesom den kristne helgen.
Paul er en mand af få ord. Han tænker dybsindige tanker.
Kom nu, John.
Vi kender dig. Vi er store fans.
Du er det, man kalder en vaskeægte... RocknRolla.
Skrid. Forsvind. Bon voyage og fis af!
Hvad helvede har I gang i? Strejker I?
Det er en demonstration. En fredsdemonstration.
Hvor helvede har du fundet de to junkier?
Møde, lokummet, lige nu!
Det er sidste gang, du laver det pis. Næste gang må du klare dig selv.
Undskyld. Jeg troede bare, du ville sætte pris på lidt selskab.
Jeg er død. Hvad fortæller det dig? Døde bryder sig ikke om selskab!
- Få dem ud. - Jeg skal nok bede dem om at gå.
Ja, det gør du, kraftedeme. Stinkende junkier.
Møde hævet.
Du har skræmt dem væk. Med den velkomst er det ikke så sært.
Vær glad for, at du ikke ryger samme vej.
Pete, hvor er maleriet?
Varulvebrødrene! Har I noget godt til os?
Paul, vis publikum den fine kunstgenstand.
Mine herrer, vi begiver os nu ind i lærredmaleriets ædle kunstform.
- Det snupper jeg. Hvor meget? - Der følger en historie med maleriet.
- Hul i historien. Jeg tager det. - Det er sjældent og kostbart.
Er det? Værsgo, drenge. Snup en uge i sneen.
Farvel. Det har været en fornøjelse. Kom, min ven.
- Tank, hvad er der? Jeg har travlt. - Du står i gæld til mig.
Jeg har fundet maleriet. Og jeg ved, hvem der har hugget Lennys penge.
Så sig det dog!
"Lukkede mig ind. Tænkte, damen kunne lide maleriet. Cookie."
- Hallo? - Det er mig.
- Hvem? - Mig.
- Hvad vil du have? - Dig.
Så må du hellere komme ind.
Vi ved, hvem meddeleren er.
Meddeleren, vedkommende, der er skyld i alle vores spjældture.
- Dem alle, også min. - Hvem er det så?
- Hvem helvede er Sidney Shaw? - Det er et pseudonym, båtnakke.
De bruger aldrig deres rigtige navn. Kom herhen og lad mig se på det.
Hvor har han lært et ord som pseudonym?
- Du er så god som ny. - Jeg må gå.
Har du lyst til et par danselektioner i næste uge?
Lidt salsa?
Det er en aftale.
Jeg har noget til dig.
Jeg tænkte, du ville synes om det. Jeg ved jo, du er til malerier.
Kan du lide det?
Du har en god smag, mr. One Two.
- Hvad er der sket? - De brækkede mit ben fire steder.
- De svin har gjort mig halt. - Hvad skal jeg gøre?
Jeg skal bruge maleriet, Arch. Jeg har hårdt brug for det.
Jeg skal nok skaffe det til dig. Jeg kan gøre det bedre endnu.
Nogen har scoret russerens penge. Et par småfisk... Du kender dem.
- Drop nu det fis, Arch! Hvem er det? - Mumbles, Bob og One Two.
- Hvorfor ringede du, Johnny? - Beklager. Johnny er her ikke.
Men det er piben. Og den siger, at Johnny hørte, I var på skideren.
Hvem vi end snakker med, så sig til Johnny -
- at hans far, hans trold i æske-gangsterfar, kiggede forbi.
Han truede med at lukke os helt ned, medmindre mr. Quid besøger ham.
Hvorfor taler du til piben, Roman? Du er mere gak end mig.
Kom tilbage, Johnny. Kom hjem.
Johnny kommer uden bøvl.
Men I får nok jeres hyr med piben.
Giv en kop te. Der er ingen grund til at vække Pete.
Passer det dårligt, One Two?
Vi kan altid kigge forbi senere.
- Trappen eller elevatoren, mr. Cole? - Bandy, kom her.
- Har du drukket? - Nej.
Tænk dig om, før du drikker, før du kører mig ud på vanviddets rand.
Len, det er mig. Drengene er ved at rulle One Two ind i et tæppe.
- Kom herhen. - Jeg er der om lidt.
Vent lidt...
- Hvem er det? - One Two, det er os.
Kom op.
Det lader til, jeg har de andre med. De er sgu ikke alt for kvikke, hva'?
Jeg løber. Der er en anden på linjen. Det her kører jo. Hallo?
Archy, vi har din dreng.
Det, der er tilbage af ham. Skyl ham. Han lugter af gammel ged.
Uri. Jeg bryder mig ikke om det eller stoler på hende.
Jeg satte to af mine folk på hende, og de er forsvundet.
Hvad gjorde du? Det bad jeg dig ikke om.
Hvis jeg ville have hende overvåget, havde jeg sagt det til dig, ikke?
Da, men jeg bryder mig stadig ikke om det.
Det vil jeg blæse på, Victor. Jeg bestemmer. Vent her.
Din forrige pige kostede os 20 millioner. Hende før endnu mere.
Victor, du er en fedtsyl.
Må jeg komme ind?
Undskyld, jeg kommer uanmeldt, men jeg har noget til dig.
- Et bevis på min påskønnelse. - Hvad er det for?
Bliv nu ikke fornærmet, men du betyder meget for mig -
- og jeg værdsætter mere end blot dine tjenester.
Det her er et tegn på min påskønnelse.
Jeg vil spørge dig om noget personligt.
Vil du gifte dig med mig?
Jeg skal nok lige bruge et par dage.
- Bare for at tænke over det. - Naturligvis. Undskyld.
Ikke nu. Jeg er optaget.
Smukt maleri.
- Hvor længe har du haft det? - I årevis. Kan du lide det?
Skønhed er en ond elskerinde, ikke?
Victor, kommer du ikke lige herind?
Giv mig mine handsker.
Hej, Arch! Hætter og bagbundet. Ligesom i gamle dage.
Hvad er det så i dag? Pinebænken? Garrotten?
- Eller det gamle kneb med krebsene? - Du overdriver stadig.
Du ser nedslået ud. Har det gamle fjols kørt dig for hårdt?
Du har altid været en trofast køter.
- Var din mund, John. - Se ham lige.
Skræmmende, ikke? Det er dét, fire år bag tremmer gør ved en.
Det fortærer hans sjæl, og når den er væk -
- gør det ham skræmmende.
Har du tænkt på, hvordan du røg ind? Hvem der stak dig?
15 ÅR TIDLIGERE
Hej, Archy.
Hej, Johnny. Se dig lige. Se, Dave. Man er søreme fin på den.
Vis os dine skydere, onkel Arch. Jeg har fortalt drengene om dem.
Nu ikke så kæk. Ind i bilen.
- Hit med pengene! - Giv mig den. Ind i bilen.
Vær søde... for man ved aldrig, hvem der kigger.
Hvem har vi så her? Nogen, jeg kender? Nogen kendte?
Handsome Bob...
Mumbles... One Two.
Du kunne sikkert styre et fint gaskammer.
Jeg kan se dig med et par S'er på kraven.
- Strakte ben, når du går. - Luk arret, ellers vanker der!
Det der er det berømte Archy-dask.
Luk så!
Ellers ordner jeg dig selv, din lille, klamme lort.
- Du må ikke slå mig. Jeg er så lille. - Ud!
- Rul dem ud. - Far!
Lækker dyt.
Beklager det med maleriet. Jeg skulle have lidt godt til næsen.
Nu er det væk. Forsvundet i en verden af degenererede, fortabte sjæle.
For aldrig mere at blive beskuet af de dydige.
Hvad er du, knægt, hvis du ikke er gift?
Din far kunne ikke holde ud at se på dig.
Det var sgu ikke så sært, han skred og lod mig om at samle stumperne op.
Men du skulle absolut presse din mor ned i et pilleglas og på galeanstalten.
Det eneste, hun fik der, var et varmt bad og et barberblad.
Hvorfor? Fordi du er gift, John. Derfor.
Hvad kan jeg sige? Jeg er en junkie, et crackhoved, en taber.
Du skulle aldrig have spildt penge på den skole.
Archy, få ham ud.
Jeg har fået nok af ham. Jeg stoler ikke på mig selv. Brug en anden.
Det er jo en hel komsammen. Se! Det er Mumbles, One Two -
- Handsome Bob, alle de gamle ansigter.
Og nu gik det lige så godt.
Lige på nær Archy. Han skulle absolut ødelægge det.
Jeg ville fortælle ham om dig, far.
Jeg ville fortælle ham en historie om, hvordan du stak ham.
For helvede da, Len. Ro på. Giv mig den.
Ikke et af dine bedste skud. Du skulle have sigtet højere.
- Danny, kom her. - Du er sgu kun seks fod væk.
Skil dig af med ham. Er du med?
Skil dig af med ham!
I aner ikke, hvor mange problemer I har voldt mig -
- men I skal vide, at jeg vil myrde jer meget langsomt -
- hvis I ikke fortæller mig, hvor mit...
Adressen ligger i jakken. Jeg laver ikke numre.
Hvad står der?
Vil du vide, hvad der står?
Det pudsige ved loven er, at den kan være nok så fleksibel.
For hver gang en meddeler står foran en dommer...
...vidner et hemmeligt brev om samarbejdet og effektiviteten...
... hos den meddeler.
Hvis den meddeler har tilfredsstillende oplysninger -
- bliver den usle køter som ved et trylleslag løsladt.
- En slags "benådningskort". - Og der følger et godt alibi med.
Kom med navnene på de personer, du vil have fængslet -
- så giver vi dem lange straffe. Du kan lade, som om du får dem afkortet.
Vi får dig sgu til at fremstå som underverdenens skytsengel.
En, man kan stole på.
Det eneste bevis på aftalen findes i form af et eksklusivt dokument.
- Kaldet et hemmeligt udsagn. - Som i beediget vidneudsagn.
Selvfølgelig bruger meddeleren altid et falsk navn.
Hvad for et navn kan du lide? Du kan sgu hedde Elvis Presley.
Jeg har set det navn masser af gange i de sidste 20 år og har altid tænkt:
- Hvem er denne Sidney Shaw, Len? - Det rager ikke dig.
- Hvad for et navn kan du lide? - Sidney. Sidney Shaw.
- Det lyder som en skuespiller. - De kan gå, mr. Sidney Shaw.
Det er en fælde, Archy.
Du er et beskidt svin, Sidney!
Du er fandeme et beskidt svin.
Befri dem og få dem ud herfra.
I skal ikke være bekymrede endnu. Der sker ikke noget i elevatoren.
Så skal de bare bære ligene hen til bilerne, og det er alt for hårdt.
Om to minutter fra nu af, mens vi alle går glade og fro -
- vender Danny-drengen der sig om og pløkker mig to gange i hovedet.
Og en i halsen for at være helt sikker. I skulle ikke have taget mig med.
I ender bare som vidner.
Når de har ordnet os, lægger de ligene i bagagerummet på en stjålen øse -
- og hælder spandevis af benzin over den. Tænk jer selv til resten.
Men Danny-drengen er nervøs. For han ved, at I ved det.
Så han pløkker her og nu.
Mickey, ræk mig gøbben. Hurtigt.
Hurtigt! Rolig. Han gør ikke noget. Han mangler hovedet.
Hjælper I mig lige?
Hænderne op, for helvede!
Jeg synes, vi skal se at komme væk, synes du ikke, John?
Kom med det. Angiv dem. Det er jo ikke første gang, vel?
Michael Finny, ti år.
Fred the Head.
Giv ham fem år for et tiltænkt bankrøveri. Her er tid og sted.
Frazier Nash, 15 år.
One Two, et par år for at få den blærerøv ned på jorden.
Fætter Ronnie fik seks år på grund af dig, dit svin.
Mumbles er høj i hatten, så giv ham tre.
- Byron Dexter, otte år. - Jødetvillingerne, 14 år.
Jødetvillingerne, 14 år!
Archy, trofast som en hund, men han er ved at blive for grådig.
- Fire år. - Fire år til Archy.
Og så mig, Archy, fire lange, forpulede år!
Der er intet forår uden vinter.
Intet liv uden død.
Og Lennys død har pustet nyt liv i unge Johnnys lunger.
Farvel, mr. Sidney Shaw.
Klinikken har vist fået skik på dig, Johnny.
- Har du det bedre? - Ja, indtil jeg så jer to.
Jeg er stoffri nu. Jeg har lagt det hele på hylden.
Lige på nær de her små sataner.
Giv mig en krammer.
- Velkommen hjem. - Hit med pengene, Arch.
Det kan jeg gøre endnu bedre. Turbo, vis ham hans velkomstgave.
Har du købt endnu en kiste? Farvel, onde verden.
Jeg ved, du er glad for kunst. Det her vil klæde din væg.
Nogen har vist hvisket dig noget i ørerne, Arch.
Det har kostet knaster.
En stenrig russer måtte faktisk give sin højre arm for det.
- Din musik er tilbage på hitlisterne. - Det var, da jeg var en RocknRolla.
- Hvad vil du nu være? - Tag dig i agt.
For jeg vil være ligesom dig, onkel.
Nu vil jeg være en ægte RocknRolla.
Johnny, Archy og Det Vilde Slæng vender tilbage i den ægte RocknRolla